**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – projekts) mērķis ir precizēt spēkā esošās tiesību normas attiecībā uz:1) Covid-19 testu veikšanu personām, kuras ieceļos Latvijas Republikā, šķērsojot ārējo sauszemes robežu robežšķērsošanas vietā “Grebņeva”, “Terehova”, “Pāternieki” vai “Silene”; 2) personu, kurām minētajās robežšķērsošanas vietās Covid-19 testa rezultāts ir pozitīvs, vai kuras atteikušās Covid-19 testu veikt, un viņa klātesošo ģimenes locekļu, kā arī kontaktpersonu nogādāšanu uz tuvāko obligātās izolācijas ievērošanas vietu - dzīvesvietu vai uzturēšanās vietu vai arī kādu no robežšķērsošanas vietām tuvākajām Latvijas Investīciju un attīstības aģentūras administrētajā tūristu mītņu sarakstā minētajām tūristu mītnēm;3) informācijas sniegšanu situācijās, kad persona nenakšņo tūristu mītnē obligātās izolācijas laikā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izdoti saskaņā ar Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 30. panta trešo daļu, 31. panta piekto daļu, 39. panta pirmo un otro daļu un Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10., 11., 12., 13., 14. un 16. punktu un 6.1panta otro daļu un 6.3panta otro daļu un Farmācijas likuma 5. panta 3. un 12. punktu.Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” (turpmāk – Noteikumi) 38.61punkts paredz, ka persona (izņemot bērnus, kuri nav sasnieguši 12 gadu vecumu; Latvijā akreditētu ārvalstu diplomātisko un konsulāro pārstāvniecību, starptautisko organizāciju un to pārstāvniecību darbiniekus un viņu ģimenes locekļus; personas, kuras ierodas Latvijā pēc Valsts prezidenta, Saeimas, Ministru kabineta vai tā locekļa, Satversmes tiesas, Augstākās tiesas, Valsts kontroles vai ministrijas ielūguma; Latvijas vai ārvalsts diplomātiskos kurjerus vai *ad hoc* diplomātiskos kurjerus, kas uzrāda oficiālu dokumentu, kurā norādīts viņa statuss un diplomātiskā pasta paku skaits; Latvijas Republikas diplomātiskās pases turētājus, viņus pavadošo tehnisko personālu un diplomātiskā un konsulārā dienesta ierēdņus un darbiniekus, veicot oficiālās funkcijas), kura ieceļo Latvijas Republikā, šķērsojot ārējo sauszemes robežu robežšķērsošanas vietā “Grebņeva”, “Terehova”, “Pāternieki” vai “Silene”, un nevar uzrādīt sadarbspējīgu vakcinācijas, testēšanas vai pārslimošanas sertifikātu sertifikātu vai līdz 2021. gada 1. septembrim – citu Eiropas Savienības un Eiropas Ekonomikas zonas valstī, Šveices Konfederācijā vai Apvienotajā Karalistē izsniegtu derīgu Covid-19 vakcinācijas, pārslimošanas vai veikta Covid-19 testa apliecinājumu, nekavējoties par saviem līdzekļiem veic Covid-19 testu minētajā robežšķērsošanas vietā. Vienlaikus Noteikumi nosaka, ka gadījumā, ja persona neveic Covid-19 testu vai ja Covid-19 testa rezultāts ir pozitīvs: 1. Latvijas Republikas pilsoni, nepilsoni vai ārvalstnieku, kuram Latvijas Republikā ir izsniegta pastāvīgā uzturēšanās atļauja, Neatliekamās medicīniskās palīdzības dienests (turpmāk – Dienests) obligātās izolācijas ievērošanai nekavējoties nogādā dzīvesvietā vai uzturēšanās vietā, vai kādā no Latvijas Investīciju un attīstības aģentūras administrētajā tūristu mītņu sarakstā minētajām tūristu mītnēm (ja personai nav iespējas doties uz dzīvesvietu vai uzturēšanās vietu, nepakļaujot citas personas inficēšanās riskam) un informē tūristu mītni par pozitīvo Covid-19 testu vai par to, ka persona nav veikusi Covid-19 testu; 2. pārējās personas, Dienests obligātās izolācijas ievērošanai nekavējoties nogādā kādā no Latvijas Investīciju un attīstības aģentūras administrētajā tūristu mītņu sarakstā minētajām tūristu mītnēm.Savukārt Noteikumu 38.64 punkts paredz, ka Tūristu mītnei ir pienākums informēt Veselības inspekciju par personas nenakšņošanu tūristu mītnē obligātās izolācijas laikā.Izvērtējot situāciju secināms, ka personām, kas šķērsos robežu tiks veikts SARS-CoV-2 antigēna tests, kura pozitīvais rezultāts ir apstiprināms ar polimerāzes ķēdes reakcijas metodi. Ņemot vērā minēto projekts paredz precizēt tiesību normu attiecībā uz testu veikšanu, vienlaikus nosakot, ka metodes izmeklējums ir valsts apmaksāts pakalpojums, jo ar minētajiem pasākumiem tiek nodrošināta infekcijas izplatīšanās ierobežošana.Attiecībā uz Latvijas Republikas pilsoņa, nepilsoņa vai ārvalstnieka, kuram Latvijas Republikā ir izsniegta pastāvīga uzturēšanās atļauja, attiecīgi dzīves vieta vai uzturēšanās vieta varētu būt lielā attālumā no minētajām ārējās robežas robežšķērsošanas vietām, kā rezultātā personas nogādāšanai obligātās izolācijas veikšanai Dienestam būtu jāpatērē nesamērīgi liels laiks, un citām personām ilgāks laiks būtu jāpavada robežšķērsošanas vietā, lai tiktu nogādātas obligātās izolācijas ievērošanas vietā, kā arī lai nodrošinātu nekavējošu personu nogādi varētu būt iesaistāms nesamērīgi liels Dienesta cilvēkresursu skaits. Tāpat secināms, ka personu nogādāšanai obligātās izolācijas ievērošanai nav nepieciešama Dienesta brigāde ar ārstniecības personām (minētā brigāde būtu nepieciešama situācijās, kad personai jau būtu klīniskas pazīmes, paaugstināta temperatūra, elpošanas funkcijas grūtības u.c. un šajā gadījuma persona tiktu nogādāta ārstniecības iestādē), bet minēto nodrošinātu ar Dienesta operatīvo transportlīdzekli bez ārstniecības personu klātbūtnes. Vienlaikus secināms, ka aktuāls jautājums ir arī minēto personu klātesošiem ģimenes locekļiem un kontaktpersonām, kas kopā ar personām šķēršojušas robežu, kā arī situācijām kad personas ar ģimenes locekļiem vai konktaktpersonām robežu sķērso ar personīgiem transportlīdzekļiem.Ņemot vērā minēto, kā arī lai ierobežotu infekcijas izplatīšanos, projekts paredz precizēt, ka personas, kurām Covid-19 testa rezultāts ir bijis pozitīvs, vai kuras atteikušās Covid-19 testu veikt, kā arī viņu klātesoši ģimenes locekļi un kontaktpersonas Dienests 4 stundu laikā no Valsts robežsardzes telefoniska pieteikuma saņemšanas nogādā tuvākajā izolācijas ievērošanas vietā - dzīvesvietā vai uzturēšanās vietā, vai kādā no minēto robežšķērsošanas vietu tuvākajām Latvijas Investīciju un attīstības aģentūras administrētajā tūristu mītņu sarakstā minētajām tūristu mītnēm (ja personai nav iespējas doties uz dzīvesvietu vai uzturēšanās vietu, nepakļaujot citas personas inficēšanās riskam) un informē tūristu mītni par pozitīvo Covid-19 testu vai par to, ka persona nav veikusi Covid-19 testu.Vienlaikus projekts paredz, minētās personas, kas Latvijas Republikā ierodas ar personisko transportu, pozitīva Covid-19 testa gadījumā vai atsakoties veikt minēto testu dodas uz dzīvesvietu vai uzturēšanās vietu vai savu mītnes zemi obligātās izolācijas ievērošanai, izmantojot medicīnisko sejas masku, neveido tiešus kontaktus ar citiem cilvēkiem, neapmeklē sabiedriskas vietas, kur uzturas daudz cilvēku, tai skaitā neizmanto sabiedrisko transportu. Minētais attiecas gan uz gadījumiem, ja transportlīdzekli vada tā īpašnieks vai valdītājs, gan arī uz nomātu transportlīdzekli. Ne mazāk būtiski infekcijas ierobežošanā ir tas, ka personas ievēro obligāto izolāciju un, ja tiek nogādātas kādā no tūristu mītnēm, tajā uzturas. Līdz ar to nepieciešams papilnāt esošo tiesību normu, paredzot, ka tūristu mītnes informē gan Veselības inspekciju gan Valsts policiju par personas nenakšņošanu tūristu mītnē obligātās izolācijas laikā. |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Operatīvās vadības grupa |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras ieceļos Latvijas Republikā, šķērsojot ārējo sauszemes robežu robežšķērsošanas vietā “Grebņeva”, “Terehova”, “Pāternieki” vai “Silene”, un kurām veiktā Covid-19 testa rezultāts būs pozitīvs vai kuras atteiksies veikt minēto testu, kā arī viņu klātesošo ģimenes locekļi un kontaktpersonas. Dienests, kas minētās personas, kuras neieradīsies Latvijas Republikā ar personīgo transportu, nogādās tuvākajā obligātās izolācijas ievērošanas vietā - dzīvesvietā vai uzturēšanās vietā vai Latvijas Investīciju un attīstības aģentūras administrētajā tūristu mītņu sarakstā minētajā  tūristu mītnē. Tūristu mītnes, kas informēs ne tikai Veselības inspekciju, bet arī Valsts policiju par to, ka informēt persona nenakšņo tūristu mītnē obligātās izolācijas laikā, kā arī Valsts policija, kas minēto informāciju saņems. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izma monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

|  |  |  |
| --- | --- | --- |
| Rādītāji | 2021. gads | Turpmākie trīs gadi (*euro*) |
| 2022. gads | 2023. gads | 2024. gads |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzi-not ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmai-ņas, salīdzi-not ar vidēja termiņa budžeta ietvaru 2023. gadam | izmaiņas, salīdzi-not ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 206 004 | 0 | 0 | 0 | 0 | 0 |
| 2.1. valsts pamatbudžets | 0 | 206 004 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -206 004 | 0 | 0 | 0 | 0 | 0 |
| 3.1. valsts pamatbudžets | 0 | -206 004 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 206 004 | 0 | 0 | 0 | 0 | 0 |
| 5. Precizēta finansiālā ietekme | X | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Lai nodrošinātu personu ar pozitīviem Covid-19 testiem nogādāšanu uz dzīvesvietu vai uzturēšanās vietu vai Latvijas Investīciju un attīstības aģentūras administrētajā tūristu mītņu sarakstā minētu tūristu mītni atbilstoši Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 38.63punktam, Dienestam nepieciešams papildus finansējums sākot ar 2021.gada 12.jūliju līdz 20221.gada 31.decembrim.Detalizētu informāciju ar aprēķiniem par papildus nepieciešamo finansējumu 2021.gadam skatīt anotācijas pielikumā.Ministru kabineta sēdē izskatīšanai un apstiprināšanai vienlaicīgi kopā ar projektu tiek iesniegts Ministru kabineta rīkojuma projekts “Par finanšu līdzekļu piešķiršanu no valsts budžeta programmas “Līdzekļi neparedzētiem gadījumiem””, kurš paredz Finanšu ministrijai no valsts budžeta programmas 02.00.00 “Līdzekļi neparedzētiem gadījumiem” piešķirt Veselības ministrijai finansējumu, kas nepārsniedz 206 004 *euro*, lai nodrošinātu personu ar pozitīviem Covid-19 testiem nogādāšanu uz dzīvesvietu vai uzturēšanās vietu vai Latvijas Investīciju un attīstības aģentūras administrētajā tūristu mītņu sarakstā minētu tūristu mītni atbilstoši Ministru kabineta 2020. gada 9. jūnija noteikumu Nr. 360 “Epidemioloģiskās drošības pasākumi Covid-19 infekcijas izplatības ierobežošanai” 38.63punktam.  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| **2.** | Atbildīgā institūcija | Projekts šo jomu neskar. |
| 3. | Cita informācija |  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Veselības ministrijas un Slimību profilakses un kontroles centra tīmekļvietnēs, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Neatliekamās medicīniskās palīdzības dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| Veselības ministrs | D. Pavļuts |

Vīza: valsts sekretāre I. Dreika